การบินไทยเร่งทำกำไรลุ้นจ่ายปันผล
การบินไทยแข็งไม่ขอคลังเพิ่มทุน 3 หมื่นล้านบาท คาดปีนี้กำไรลุ้นจ่ายเงินปันผล
5 พ.ค. 2562

การบินไทยแข็งไม่ขอคลังเพิ่มทุน 3 หมื่นล้านบาท คาดปีนี้กำไรลุ้นจ่ายเงินปันผล
นายเอกนิติ นิติทัณฑ์ประภาศ อธิบดีกรมสรรพากร ประธานบริษัทการบินไทย กล่าวว่า บริษัทการบินไทยไม่มีแผนขอให้กระทรวงการคลังเพิ่มทุนให้ 3 หมื่นล้านบาท ตามข้อเสนอของสำนักงานสภาพัฒนาการเศรษฐกิจและสังคมแห่งชาติ (สศช.) เนื่องจากฐานะการเงินและการดำเนินการของบริษัทการบินไทยดีขึ้นต่อเนื่อง
สำหรับการแหล่งเงินเพื่อซื้อฝูงบินพาณิชย์ใหม่ 38 ลำ ได้รับการพิจารณาจาก สศช. เรียบร้อบแล้ว รอเสนอให้คณะรัฐมนตรี (ครม.) เห็นชอบเท่านั้น โดยบริษัทการบินไทยจะออกหุ้นกู้ ระดมเงินมาซื้อเครื่องบิน คาดว่าจะได้รับความสนใจจากนักลงทุน เนื่องจากให้ผลตอบแทนดี
นายเอกนิติ กล่าวว่า ผลการดำเนินงานของบริษัทการบินไทยดีขึ้นต่อเนื่อง หลังจากที่ประชุมผู้ถือหุ้นมีมติเห็นชอบให้นำส่วนล้ำมูลค่าหุ้นนำมาล้างขาดทุนได้จำนวนมากเหลือขาดทุนเพียง 300 ล้านบาท ซึ่งในปีนี้บริษัทคาดว่าจะมีกำไรมากกว่า 300 บาท ซึ่งจะส่งผลให้การดำเนินงานทั้งปีกำไรได้ในรอบหลายปี
สำหรับเมื่อมีกำไรแล้วจะจ่ายเงินปันผลให้ผู้ถือหุ้นหรือไม่ ยังต้องพิจารณาอีกครั้ง เพราะบริษัทยังมีแผนการลงทุนอีกมาก เพื่อให้บริษัทเป็นสายการบินอันดับต้นๆ ของโลก ตามนโยบายที่รัฐบาลให้ไว้